प्लास्टिक की कंघी को कहें बाय और लकड़ी की कंघी को अपनाएं -जनिये लकड़ी की कंघी के फायदे - Tinystep
प्लास्टिक की कंघी को कहें बाय और लकड़ी की कंघी को अपनाएं -जनिये लकड़ी की कंघी के फायदे
लंबे, घने बाल हर लड़की की ख़ूबसूरती में चार चाँद लगाते हैं, हेल्दी हेयर हर लड़की के लिए बहुत मायने रखता है और इसके लिए महिलाएं तरह-तरह की शैम्पू व् घरेलु उपाय भी करती हैं। लेकिन फिर भी महिलाएं बाल झड़ने या रूखे होने की समस्या से गुज़रती हैं, फिर वो सोचती हैं की क्या शैम्पू में कोई खराबी है पर हर वक़्त यह ज़रूरी नहीं की आपकी शैम्पू में कोई प्रॉब्लम हो । कभी-कभी गलती आपकी कंघी की भी होती है...ज़्यादातर महिलाओं को प्लास्टिक की कंघी इस्तेमाल करते हुए देखा जाता है जो की बालों के लिए काफी नुकसानदेह होता है। इससे ना केवल आपके बाल कमज़ोर होते हैं बल्कि रूखे और बेजान भी होते हैं । इसलिए अगर आप प्लास्टिक की कंघी इस्तेमाल कर रही हैं तो उसे बदलकर आप लकड़ी की कंघी का इस्तेमाल शुरू करें जो की आपके बालों को हेल्दी रखेगा। यह आपको मार्केट में आसानी से मिल जाएगा और इससे आपके बाल नैचुरली खूबसूरत दिखेंगे। आज इस ब्लॉग के ज़रिये हम आपको लकड़ी के कंघी से होने वाले फायदों को बता रहे हैं।
बालों की ग्रोथ होती है
लकड़ी एक नैचुरल चीज़ है और इसके इस्तेमाल से बाल घने होते हैं और बालों की अच्छी ग्रोथ होती है। इसके इस्तेमाल से बाल काफी मज़बूत होते हैं और कम टूटते हैं।
गीले बालों को झाड़ना है आसान
अक्सर महिलाएं जल्दी में गीले बालों को भी झाड़ने लगती है जो की बालों के लिए नुकसानदेह होता है और खासकर के अगर आप प्लास्टिक के कंघी से झाड़ रही हैं तो बाल और ज़्यादा उलझते व् टूटते हैं। अगर आप जल्दी में हैं और आपके बाल गीले हैं तो आप बड़ी दांत वाली लकड़ी के कंघी का प्रयोग करें इससे बाल आसानी से सुलझेंगे, कम टूटेंगे और आपकी स्कैल्प भी हेल्दी रहेगी।
तनाव को रखता है दूर
कभी-कभी तनाव के वजह से भी बाल झड़ने की समस्या को देखा जाता है इसलिए अगर आप लकड़ी की कंघी से बाल झाड़ेंगी तो आपके स्कैल्प का ब्लड सर्कुलेशन अच्छे से होगा, इससे आपके स्कैल्प को अच्छे से मसाज मिलेगा जिससे आपकी दिमाग की नसे शांत होगी और आपको थकान व् तनाव से छुटकारा मिलेगा।
कंडीशन करता है और रुसी को करता है दूर
यह एक नैचुरल कंडीशनर का काम करता है, अगर आप बालों में तेल लगाकर लकड़ी की कंघी से बाल झाड़ेंगे तो आपके बाल चमकदार दिखेंगे और प्राकृतिक रूप से कंडिशन्ड दिखेंगे। इसके अलावा इसके इस्तेमाल से आपके बाल नमी नहीं खोते और ड्राई नहीं होते जिस कारण आपको रुसी की समस्या भी नहीं होगी।
बालों का टूटना होता है कम और चिपचिपाहट नहीं होती
लकड़ी की कंघी के रेगुलर इस्तेमाल से बालों का झड़ना कम होता है, क्यूंकि यह जड़ से सिरों तक बालों के उलझन को आसानी से सुलझा देता है जिससे बाल कम टूटते हैं। इसके अलावा यह आपके बालों के चिपचिपाहट को भी दूर करता है और बालों को और स्कैल्प को साफ़ रखता है ।
इसलिए अब से अगर आप बालों की समस्या से गुज़रे तो एक बार अपने कंघी पर ज़रूर ध्यान दें और प्लास्टिक के बजाय लकड़ी के कंघी का उपयोग करें।